Author: Belanova
Last saved by: spano
Company: MZP

VYHODNOTENIE
pripomienkového konania k návrhu nariadenia vlády Slovenskej republiky, ktorým sa ustanovujú citlivé oblasti a zraniteľné oblasti

Ustanovenie | Pripomienkujúci subjekt | Pripomienka | | | Vyhodnotenie
§ 2 | MV SR | V poznámke pod čiarou k odkazu 2 za slovo ,,republiky“ doplniť slová ,,č. 491/2002 Z. z.“. | O | A | Číslo právneho predpisu sa doplnilo.
DS ,,Doložka“ | MP SR | Taxatívne špecifikovať finančné prostriedky na zabezpečenie vyššej úrovne čistenia mestských odpadových vôd ako aj sekundárneho čistenia (potreba dobudovania biologických stupňov ČOV, ale aj skvalitnenie účinnosti samotných ČOV). Ide o nie malé finančné náklady. Odhad nákladov na verejné financie v ,,Doložke“ je neúplný a nedostatočný. | O | A | Druhá časť doložky sa doplnila o údaje týkajúce sa nárokov na investície v súvislosti so zabezpečením zvýšených požiadaviek na odvádzanie a čistenie komunálnych odpadových vôd.

DS
osobitná časť
k § 3

MP SR

Zvážiť zdroje relevantné pre vymedzenie zraniteľných oblastí, resp. či boli rozlíšené znečisťovania vôd dusičnanmi z poľnohospodárskeho zdroja od ostatného znečistenia.

O

A

Dôvodová správa sa doplnila o upresnenie spôsobu vymedzenia zraniteľných oblastí, pri ktorom  bolo brané do úvahy iba znečistenie z poľnohospodárskych zdrojov.

Uznesenie vlády | ÚV SR | Termín splnenia uznesenia v časti B. označiť konkrétnym dátumom | O | A | Termín splnenia uznesenia v časti B bol doplnený - 15. jún 2003
Všeobecne | AZZZ SR | Návrh neobsahuje kvantitatívne hodnoty, ktoré by mohli byť porovnávané s doterajším stavom. | O | N | Pri vymedzení zraniteľných oblasti sa vychádzalo z výsledkov monitorovania kvality podzemných vôd a zo zákonnej požiadavky zahrnúť do zraniteľných oblastí územia s obsahom dusičnanov vyšším ako 50 mg.l^-1 .
| AZZZ SR | Nie sú uvádzané prípadné postihy, ktoré by spolu s limitmi mohli vyžadovať časové prispôsobenie sa, napr. zo strany poľnohospodárov (hnojenie, ošetrovanie rastlín) | O | N | Predmetom nariadenia vlády je iba vymedzenie zraniteľných oblastí v zmysle § 78 ods. 1 písm. e). Konkrétne povinnosti týkajúce sa hospodárenia v zraniteľných oblastiach určí osobitný predpis, ktorý vydá MP SR.
Príloha č. 2 | KÚ Nitra | Zoznam obcí nevychádza z aktuálneho zoznamu obcí. Niektoré obce sa už rozdelili napr. Lefantovce, Podhorany (Bádice), Nitra (Štitáre), Zlaté Moravce (Žitavany). | O | A | Zoznam sa doplnil o nov vzniknuté obce.

Príloha č. 2

KÚ Prešov

V povodí vodárenského toku Topľa nad Bardejovom sa stanovil režim hospodárenia v pásmach hygienickej ochrany v súvislosti s povrchovým odberom vody pre mesto Bardejov a Bardejovské Kúpele.
Do návrhu zahrnúť aj poľnohospodársky využívané pozemky nad Bardejovom: k.ú.  Mokroluh, Rokytov, Zlaté,Tarnov, Sveržov, Kurov, Malcov, Lukov, Gaboltov, Vyšný a Nižný Tvarožec, Frička, Petrova, Cigeľka, Gerlachov, Hrabské, Snakov, Lenartov, Bogliarka, Krive a Livov.
Do návrhu zahrnúť aj poľnohospodársky využívané pozemky pod Bardejovom: k.ú. Bardejov, Abrahámovce, Nižná Voľa, Vyšná Voľa, Kochanovce, Lascov, Hažlín, Ortuťová, Lipová a Beloveža.

O

N

Hospodárenie a ochrana vôd v ochranných pásmach vodárenských zdrojov je riešená vo vykonávacom predpise k zákonu č. 184/2002 Z. z. o vodách a o zmene a doplnení niektorých zákonov. V zmysle tejto vyhlášky je zabezpečená zvýšená ochrana vôd ako v zraniteľných oblastiach

DS | ÚV SR | V doložke zlučiteľnosti uviesť tú skutočnosť, že citlivé oblasti a zraniteľné oblasti boli určené v súlade s kritériami na identifikáciu citlivých oblastí a zraniteľných oblastí, ktoré vyplývajú zo smernice Rady č. 91/271/EHS a smernice Rady č. 91/676/EHS a boli transponované zákonom č. 184/2002 Z. z. o vodách. | O | A | Doložka zlučiteľnosti sa doplnila v zmysle pripomienky

Spôsob pripomienkového konania: bežný
Zoznam oslovených subjektov: 
Podpredseda vlády SR, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo pre správu a privatizáciu národného majetku SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Úrad vlády SR - odbor vládnej agendy, Úrad vlády SR - Sekcia Inštitút pre aproximáciu práva, Úrad vlády SR - sekcia hospodárskej politiky, Úrad vlády SR - sekcia kontroly, Protimonopolný úrad,  Najvyšší kontrolný úrad, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Správa štátnych hmotných rezerv, Štatistický úrad SR, Úrad jadrového dozoru, Úrad pre verejné obstarávanie, Generálna prokuratúra, Národná banka Slovenska, Úrad priemyselného vlastníctva SR, Krajský úrad Bratislava, Krajský úrad Trenčín, Krajský úrad Trnava, Krajský úrad Prešov, Krajský úrad Nitra, Krajský úrad Žilina, Krajský úrad Košice, Krajský úrad Banská Bystrica, Konfederácia odborových zväzov, Asociácia zamestnávateľských zväzov a združení, Slovenská inšpekcia životného prostredia.

Počet oslovených subjektov: 42
Počet subjektov, ktoré nemali pripomienky:   26 
Počet subjektov, ktoré mali pripomienky: 11
Počet subjektov, ktoré nezaslali pripomienky: 5 
Ministerstvo hospodárstva SR, Ministerstvo pre správu a privatizáciu národného majetku SR, Najvyšší kontrolný úrad, Krajský úrad Bratislava, Krajský úrad Banská Bystrica. 

Počet vznesených pripomienok:15
Počet neakceptovaných pripomienok, toho počet zásadných:  3/0 zásadných
Rozporové konanie: žiadne